AlexejDobrolubov/national_council_slovak_2010 huggingface dataset:
19. schôdza NR SR - 13.deň - B. popoludni
Dátum: 2024-10-02
Poslanec: Plevíková, Zuzana (SMER - SD)
Druh vystúpenia: Vystúpenie s faktickou poznámkou

20. Pán poslanec, mali by ste si uvedomiť, že samosprávy, samozrejme, najviac trpeli za bývalých vlád, najmä keď boli testovania, tak mali určitú zodpovednosť, ktorú museli vlastne spĺňať, a taktiež vynaložili veľké finančné prostriedky. Taktiež daňový bonus im zanechal takú sekeru, že vlastne samosprávy sa o to všetko postarali. A ten štát pod vládou Matoviča vlastne im prenechal toto, že je to na ich pleciach, a pritom pán Igor Matovič, vtedajší premiér, sa velice hrdil, že ako ide pomáhať ľuďom, a samosprávy vtedy museli odniekiaľ zobrať zase peniaze a vtedy sa zvýšili ceny za služby a iné veci. Takže mali by ste aj počúvať to, že rokovania so samosprávami, samozrejme, prebiehajú, a mali by ste vlastne počúvať to, čo sa tu hovorí a čo odznieva. Ďakujem.
19. schôdza NR SR - 11.deň - A. dopoludnia
Dátum: 2024-09-27
Poslanec: Plevíková, Zuzana (SMER - SD)
Druh vystúpenia: Vystúpenie s faktickou poznámkou

43. Ďakujem za slovo, pán predsedajúci. Pani Plaváková, boli ste požiadaná už tretí raz na to, aby ste si dali notebook tak, aby neboli napríklad tie nálepky vidieť. Viete, že s tým bol proste nejaký problém, bol, ústavný, právny výbor zasadal, kde vlastne sa uzniesol na tom, že nálepku na ten notebook možno považovať za iné obdobné vizuálne zobrazenie v zmysle gramatického výkladu. (Reakcie z pléna). Chcem, chcem povedať, že z vašej strany na dospelú ženu je toto iba čistá propagácia a detinské. Ďakujem. (Potlesk.)
19. schôdza NR SR - 10.deň - B. popoludni
Dátum: 2024-09-26
Poslanec: Plevíková, Zuzana (SMER - SD)
Druh vystúpenia: Vystúpenie s faktickou poznámkou

146. Pani poslankyňa, v podstate aj s poslancom tuto pánom Dostálom vy používate, že buď máme nejaký manuál, alebo čo ste to povedali? Nejaký message box. Tu poviem iba jedno, že podľa seba súdim teba. Tuto asi platí trojnásobne, pretože neviem, prečo toto opakujete, že my nevieme akože buď argumentovať alebo rozprávať. Neviem, akože prečo. A vy hovoríte, že naša vláda vlastne neodovzdala v dobrej kondícii financie? To myslíte vážne? A že na to sú štatistiky? Ja neviem, či ste pozerali vlastne nejaké štatistiky v Taliansku, ale na Slovensku sú úplne iné. Akože ja nebudem tu používať vizuálne pomôcky, že máme tu vlastne aj graf, ako sme v dobrej kondícii odovzdávali a teraz aký je vlastne deficit. Takže toľkoto k tomu. A ešte mňa by zaujímalo, že vaše štatistiky o tom, že vy tu hovoríte, že živnostníci odovzdávajú živnostenské listy, končia s podnikaním. Ako podľa čoho ste toto usúdili? Tomu vôbec ako nerozumiem a taktiež táto konsolidácia, to je zdanenie hlavne bohatých. A ako opakovanie je matka múdrosti, že kto môže za túto konsolidáciu, je presne Heger, Matovič, Sulík, Ódor. Ďakujem.
19. schôdza NR SR - 10.deň - B. popoludni
Dátum: 2024-09-26
Poslanec: Plevíková, Zuzana (SMER - SD)
Druh vystúpenia: Vystúpenie s faktickou poznámkou

124. Pán kolega, vy naozaj nemáte tej hanby, ani kúsok hanby si proste normálne spiatočne pozrieť vaše vládnutie spolu s Matovičom, keď bol aj premiérom Heger. Vy si vôbec nechcete priznať chyby, že aké ste urobili? Že ste proste podpisovali zmluvy s hocikým, alebo hocijako, alebo v podstate ste si prihrávali nejaké kšeftíky, ktoré môžme vymenovať, napríklad aj tie MOM-ky, čo štátny tajomník za ministerstva zdravotníctva vtedy vlastnil asi 19-20 MOM-iek a získal 300-tisíc euro. A bol o štátny tajomník, ktorý ako nemal na tomto akože čo zarábať. Alebo tá trnavská firmička. Aj iné, čo ste si prihrávali normálne kšeftíky. Fakt to nemáte tej hanby? A keď už hovoríte, že my tu vlastne na vás zvaľujeme a teda opakujeme. My nemáme žiadne manuály, my presne vieme, že čo sa dialo za vášho vládnutia, keď ste tu boli. A že prečo konsolidujeme. No konsolidujeme presne vďaka vám. Si to už konečne uvedomte. A my to musíme opakovať, že je to vďaka vám. A stále to budeme dookola tvrdiť, pretože to je tá pravda. Vy sa chcete vyviniť z tohto. Vy hovoríte, že my sme v podstate odišli preto, že oni rozhadzovali peniaze. To vôbec nie je pravda. Vy ste odišli z potápajúcej sa lode a vy to dobre viete a dobre si to uvedomujete. A keď hovoríte o dôvodoch skráteného legislatívneho konania, tak ste určite čítali aj dôvodovú správu, že opatrenie uvedené v návrhu zákona je potrebné nastaviť v takom časovom rámci, aby sa čo najrýchlejšie prijali kroky na konsolidáciu nepriaznivého stavu verejných financií, vďaka vám, v podobe zabezpečenia dodatočných príjmov štátneho rozpočtu. Preto je skrátené legislatívne konanie. A bolo skrátené aj z dôvodu toho, pretože presne ako v novele Trestného zákona, pri novele Trestného zákona... (Prerušenie vystúpenia časomerom.)
19. schôdza NR SR - 10.deň - B. popoludni
Dátum: 2024-09-26
Poslanec: Plevíková, Zuzana (SMER - SD)
Druh vystúpenia: Vystúpenie s faktickou poznámkou

76. Ďakujem za slovo. Pán kolega, každá opozičná strana bola pozvaná k okrúhlemu stolu, aby diskutovala o nejakých buď riešeniach, návrhoch, všetko, čo kritizujete alebo čo vám vadí, lebo jediné, čo je počuť, je kritika, so zástupcami ministerstva financií, bol tam aj premiér Robert Fico a iní. Jediné, čo sa vyjadril pán Šimečka pred týmto stretnutím, bolo, že idú povedať, idete povedať svoje výhrady. Výhrady, nie návrhy a riešenia, výhrady. Vy nemáte nič iné na robote, len vlastne tu kritizujete. Sami neviete, že čo by ste urobili. Jediný návrh, čo ste dali, je vlastne prepúšťania na rezortoch, ale áno, každý si to môže povedať, poďme prepúšťať. Ale ako by ste to urobili do praxe, sami neviete. Takýto máte návrh. A každý tu vie, že treba konsolidovať. Viete to aj vy sám, že to treba urobiť, pretože tu máme neskutočnú sekeru. A vlastne aj váš europoslanec Ódor, keď bol úradujúcim premiérom, tak dal vlastne nejaké návrhy, kde by sa riešilo 8 mld., aby sa porušili všetky sociálne balíčky a všetky sociálne výhody pre všetkých občanov. Takže naozaj toto mudrovanie z vašej strany je absolútne bezvýznamné, pretože vy nemáte žiadne návrh a žiadne riešenie nepodávate, iba tu kritizujete. Ďakujem.
19. schôdza NR SR - 10.deň - B. popoludni
Dátum: 2024-09-26
Poslanec: Plevíková, Zuzana (SMER - SD)
Druh vystúpenia: Vystúpenie v rozprave

68. Ďakujem za slovo, pán predsedajúci. Pán kolega, chcem sa ti poďakovať za tento príspevok a áno, treba tu neustále opakovať a stále dokolečka, čo nám tu bývalé vlády zanechali, akú enormnú sekeru a my vlastne sa snažíme z toho dostať von. Je to proste pravda. Na čo míňali, robili tu rôzne atómovky. My sme zanechali rozpočet v najlepšej kondícii v roku 2020 a teraz máme najvyšší deficit v Európskej únii a najvyšší nárast dlhu v rámci Európskej únie. A zrovna tie strany, ktoré boli v bývalých vládach OĽANO a SaS, nemajú tej hanby nám tu normálne mudrovať, že čo by sme mali robiť a ako by sme to mali robiť. Čo ste vy robili? Vy ste akurát tak iba zadlžovali tento štát, ktorý dávame teraz dokopy. Ďakujem.
19. schôdza NR SR - 7.deň - A. dopoludnia
Dátum: 2024-09-20
Poslanec: Plevíková, Zuzana (SMER - SD)
Druh vystúpenia: Vystúpenie s faktickou poznámkou

10. Ďakujem za slovo, pán predsedajúci. Pani poslankyňa, pani kolegyňa, vám sa čo stalo? Akože pýtam sa to v súvislosti s tým, že mne to trošku akože pripomínalo vystúpenie pána poslanca Joža Pročka. Akože najmä zo začiatku ja som tu skoro prišla o sluch. A ešte v rámci aj toho, že my sme vlastne na ústavnoprávnom výbore túto správu prerokovávali, vy ste sa kľudne pýtali, každý vlastne opozičný poslanec alebo aj koaličný sa pýtal otázky. Pán generálny prokurátor to xy-krát všetko vysvetľoval, na čo ste narážali, a teraz asi bude vysvetľovať asi stotridsiatypiatykrát to isté. Tak sa pýtam, že kde sa stala chyba. A tiež súhlasím s tým, že teraz sa jedná o správu za rok 2023, že či keď sa bude jednať o správu za rok 2024, si tu dáme to isté repete a budeme sa opäť a zase opakovať a zacyklíme sa v tom. A nesúhlasím s tým, že robíte z generálneho prokurátora politika. Vy robíte z generálneho prokurátora politika a robíte z Generálnej prokuratúry všeobecne politický orgán, nie nezávislý orgán. A to sa mi vôbec nepáči, ako na toto narážate. A už len preto, pretože vy chcete a vy očakávate niečo od Generálnej prokuratúry, Generálna prokuratúra to, samozrejme, nerobí a vám to všeobecne vadí. A ešte dodám, že vy máte čo najmenej hovoriť o prieťahoch všeobecne. Vy ste tu zaviedli súdnu mapu, kde prieťahy v konaniach sú na súdoch neuveriteľné vďaka tejto súdnej mape. Sudcovia majú čo robiť, ja im to vôbec nezávidím. Koľko bolo na chodbách, čierne vrecia a iné. Takže máte čo najmenej hovoriť o prieťahoch. Ďakujem.
19. schôdza NR SR - 3.deň - A. dopoludnia
Dátum: 2024-09-13
Poslanec: Plevíková, Zuzana (SMER - SD)
Druh vystúpenia: Vystúpenie v rozprave

18. Ďakujem za slovo. Predseda Národnej rady rozhodnutím č. 405 z 1. augusta 2024 pridelil predmetnú informáciu na prerokovanie ústavnoprávnemu výboru. Vláda predkladá informáciu na základe § 4 zákona č. 19/2002 Z. z., ktorými sa ustanovujú podmienky vydávania aproximačných nariadení vlády Slovenskej republiky, a to v polročných intervaloch. V I. polroku 2024 bolo vydaných šesť aproximačných nariadení vlády Slovenskej republiky a je predpoklad, že v II. polroku 2024 bude prijatých šesť návrhov aproximačných nariadení vlády Slovenskej republiky. Ústavnoprávny výbor prerokoval uvedenú informáciu na svojej 54. schôdzi 5. septembra 2024 a uznesením č. 131 odporúčal Národnej rade vziať ju na vedomie. Pán predsedajúci, prosím, otvorte rozpravu.
19. schôdza NR SR - 3.deň - A. dopoludnia
Dátum: 2024-09-13
Poslanec: Plevíková, Zuzana (SMER - SD)
Druh vystúpenia: Vystúpenie v rozprave

14. Ďakujem za slovo. Dovoľte, aby som podľa § 73 ods. 1 rokovacieho poriadku vystúpila v prvom čítaní ako určená spravodajkyňa k uvedenému návrhu zákona. Návrh zákona spĺňa z formálnoprávnej stránky náležitosti uvedené v rokovacom poriadku a v legislatívnych pravidlách tvorby zákonov. Predseda Národnej rady vo svojom rozhodnutí navrhol, aby návrh zákona prerokoval ústavnoprávny výbor, ktorý navrhol aj ako gestorský výbor s tým, aby gestorský výbor prerokoval návrh zákona do 32 dní od jeho prerokovania v prvom čítaní. Zo znenia návrhu zákona je zrejmý účel navrhovanej úpravy. Ako určená spravodajkyňa odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. Odporúčam zároveň návrh zákona prideliť výboru vrátane určenia gestorského výboru a lehoty na prerokovanie návrhu zákona vo výbore v zmysle uvedeného rozhodnutia predsedu Národnej rady. Pán predsedajúci, prosím, otvorte všeobecnú rozpravu.
20. schôdza NR SR - 1.deň - B. popoludní
Dátum: 2024-09-12
Poslanec: Plevíková, Zuzana (SMER - SD)
Druh vystúpenia: Vystúpenie s faktickou poznámkou

224. Ja tu chcem poukázať na ten diametrálny rozdiel, keď ste vy, pani Jaurová, vystupovali. Tu ste nepočuli žiadne smiechy, žiadne výsmechy vám alebo nejaké kriky a prerušenia a tiež ste to vlastne čítali z notebooku. Ja verím, že ste si to pripravovali presne ako ja, čo som bola upozornená, že kto mi to chystal, ako pani poslankyňa Kleinert, keď na to poukázala, že kto mi to pripravoval. Sama som si to pripravovala, ale očividne podľa seba súdim teba, takže takýmto spôsobom vy reagujete. A chcela som vlastne vám toto aj povedať, že takto, to je rozdiel v politickej kultúre, ako by to proste malo fungovať. Že som si vás vypočula a nebolo to žiadne bú ani nič takéto, ani smiechy. A veľmi dobre rozumiem, pretože veľa poslancov je tiež z vás nových, že si to napíšete a tiež poviete z notebooku alebo z papiera. Ďakujem.
20. schôdza NR SR - 1.deň - B. popoludní
Dátum: 2024-09-12
Poslanec: Plevíková, Zuzana (SMER - SD)
Druh vystúpenia: Vystúpenie s faktickou poznámkou

214. Budem reagovať na faktické, niektoré boli faktické, niektoré boli faktické, prefaktické, len aby boli faktické. Ďakujem kolegom, ktorí mi vyslovili podporu k môjmu prejavu. Pani Mesterová, vy sa tu celý deň oháňate nejakým auditom, ktorý bohvie odkiaľ máte, to aj ja si môžem proste vytlačiť nejaký audit a môžem tu hovoriť, že mám audit a ja niečo si tam napíšem a prečítam, kľudne. Pani poslankyňa Jurík, toto býva večne akože vaším trendom, že keď už neviete, že čo, tak idete normálne do nejakých emocionálnych vecí, do tých premlčacích dôb, do nejakých proste ohľadne detí a iné a proste normálne iba vzbudzovať emócie. Pán poslanec Lackovič, vy ste rozprávali o tom prerozdeľovaní peňazí, no neviem, čo ste tým akože chceli povedať, akože úprimne neviem, pretože vlastne ste povedali, že teda aj nezávislým boli nejaké prerozdeľované peniaze a v podstate ako, áno, my sme boli ako v komunálnych voľbách pomaly celá koalícia dosť úspešní, ako čo sa týka starostov a primátorov, takže vôbec som nepochopila toto. Pán Dávid Dej, viem, že niečo o čítaní, ale naozaj som nezachytila a nerozumela, že o čom bolo, o čítaní a nereagovali ste, čo sa týka čítania na predrečníkov, ktorí tu taktiež niečo čítali, že vôbec čítali, ale to boli akože vaši a obraňovali pána Šimečku, takže okej. No a týmto by som aj skončila.
19. schôdza NR SR - 2.deň - A. dopoludnia
Dátum: 2024-09-11
Poslanec: Plevíková, Zuzana (SMER - SD)
Druh vystúpenia: Vystúpenie s faktickou poznámkou

14. Ja budem reagovať, lebo jedna faktická bola iba preto, že aby bola faktická. Druhé čítanie primárne slúži na to, aby boli podané pozmeňujúce návrhy, takže vôbec podať nejaký pozmeňujúci návrh je úplne legitímne a správne, myslím, že to sa zhodneme a je to aj podľa rokovacieho poriadku. Takisto, samozrejme, je to zverejnené a bolo to normálne, správne podané. Čo sa týka odôvodnenia, je to vlastne napísané vôbec v tom pozmeňujúcom návrhu a vlastne spresňuje sa definícia finančných záujmov EÚ, ako som niekoľkokrát opakovala, tak Európska komisia vlastne toto pripomienkovala. Ďakujem.
33. schôdza NR SR - 8.deň - A. dopoludnia
Dátum: 2025-04-04
Poslanec: Plaváková, Lucia (PS)
Druh vystúpenia: Vystúpenie s faktickou poznámkou

103. Ďakujem za slovo. Konečne máme niečo, na čom sa zhodneme. Matka je žena a otec je muž, a teda naša dcéra Sára má dve mamy, ja som matka žena a jej druhá mama je matka žena. A k tomu plodeniu detí a ako teda deti vôbec prichádzajú na svet, tak ja som to už vysvetľovala ixkrát, že ja napríklad som bola na umelom oplodnení, a dnes som tu o tom hovorila, tuto v susednej krajine, kde teda sme normálne, inak je to úplne bizár, že toto tu musím vysvetľovať, kde sme teda pri umelom oplodnení využili darcovské spermie úplne, úplne rovnako, ako keď tam príde heterosexuálny pár, v ktorom je muž napríklad neplodný. Úplne rovnako. V úplne rovnakej situácii sa nachádzame, úplne rovnako. A úplne rovnakým spôsobom dôjde k splodeniu toho dieťaťa. Úplne rovnako ako pri tom heterosexuálnom páre. Tak ja neviem, že či tu je taká veľká miera neznalosti alebo ignorácie tejto reality, ale toto je súčasná medicína 21. storočia a sem sme sa dopracovali po desiatkach rokov výskumu a takýmto spôsobom aj vďaka tomu máme, sa rodia deti. Či vy by ste chceli, aby sa tie deti radšej nenarodili?
33. schôdza NR SR - 8.deň - A. dopoludnia
Dátum: 2025-04-04
Poslanec: Plaváková, Lucia (PS)
Druh vystúpenia: Vystúpenie s faktickou poznámkou

99. Ďakujem veľmi pekne. Ja upozorňujem na úvod, že budem hovoriť osobne, pretože myslím si, že každý, kto by sa cítil tak, že je útočené na jeho rodinu, tak by hovoril osobne, pretože pre mňa osobne je teda rodina to najvzácnejšie, čo mám, a takýmto spôsobom tu ďalej budeme v tomto pléne vystupovať. A, pán Majerský, vy ste veľa hovorili o tom, ako teda KDH záleží na ochrane každého človeka, hovorili ste o dôstojnosti človeka a ja by som sa teda chcela spýtať, že ako si myslíte, že na stupnici od nula do 10, nula je najmenej, 10 najviac, sa asi cítim z hľadiska dôstojnosti, keď niekto sa snaží popierať existenciu mojej rodiny a znemožňuje jej riadne a dôstojne fungovať v našej spoločnosti. Že ako asi na tej stupnici od nula do 10 sa dôstojne cítim? Ďakujem. (Potlesk.)
33. schôdza NR SR - 8.deň - A. dopoludnia
Dátum: 2025-04-04
Poslanec: Plaváková, Lucia (PS)
Druh vystúpenia: Vystúpenie s faktickou poznámkou

81. Ďakujem vám veľmi pekne za slovo. Naozaj, pán podpredseda, vy ste nepočuli môj príspevok očividne, pretože všetci tu reagovali naň, takže potom je to trochu čudné, keď tu takýmto spôsobom do toho zasahujete, naozaj. A ja by som chcela v úvode naozaj zo srdca poďakovať všetkým mojim kolegom a kolegyniam za podporu. Bez vás by sa to tu skutočne v mnohých momentoch nedalo vydržať. A k pani poslankyni Plevíkovej. Vy ste tak zdôraznili, že SMER – sociálna demokracia . Tak táto novela (povedané so smiechom) ústavy je všetko, len nie sociálnodemokratická, naozaj. To je v absolútnom rozpore s tým, čo sociálna demokracia presadzuje v iných krajinách. V úplnom rozpore! A, pani poslankyňa Záborská, na vašu poznámku. Jednak k tomu, že teda ste hovorili o tom rešpekte, a ja musím povedať, že ja naozaj necítim žiadny rešpekt z toho, keď niekto popiera existenciu mojej rodiny a robí všetko preto, aby nemohla plnohodnotne fungovať v našej spoločnosti. To ja neviem, kto by cítil aký rešpekt od inej osoby. Vy by ste ho cítili, kebyže takýmto spôsobom ja pristupujem k vašej rodine? O tom silno pochybujem. A aký súvis mali tie dve pohlavia a to ustanovenie s tým, ako som hovorila o násilí, tak jednak to bol taký, ironická... ironické premostenie, že teda Robert Fico si konečne všimol aj ženy. A o tých problémoch, ktoré neriešia, som hovorila, ktoré sa týkajú žien, keď už teda chceme sa niečomu venovať, tak by sme sa práve mali venovať problémom, ktoré reálne ľudia majú, a o tých som hovorila. Ďakujem. (Potlesk.)
33. schôdza NR SR - 6.deň - A. dopoludnia
Dátum: 2025-04-02
Poslanec: Plaváková, Lucia (PS)
Druh vystúpenia: Vystúpenie s faktickou poznámkou

54. Ďakujem za slovo. Fero, ja si neviem predstaviť, že kto si vypočul tvoj príspevok a má aspoň kúsok empatie, dokáže stále hlasovať za tento návrh. A mňa by to naozaj zaujímalo, že ako si to vie napríklad pán Gašparovič vysvetliť, že proste ako si to vie v sebe odôvodniť. Lebo teda ja by som sa aj chcela spýtať, že ako sa vôbec potom dokážu pozrieť do očí napríklad niekomu, komu zomrela mama sama v nemocnici, lebo nemohli sa s ňou ani rozlúčiť blízki a len preto, že sa nakazila od niekoho, kto nezodpovedne sa zúčastnil nejakých protestných zhromaždení. Mne to príde ľudsky nepochopiteľné, ako dokáže niekto za takýto návrh hlasovať. A ty si sa pýtal, že prečo je tento zákon taký dôležitý, tak podľa mňa je to z jednoduchého dôvodu, prečo je dôležitý pre túto koalíciu, lebo oni ich hecovali, tých ľudí, k porušovaniu opatrení a keďže chcú, aby ich znovu volili, tak jednoducho ich musia takýmto spôsobom odškodniť. Lebo ich vôbec nezaujíma, čo to znamená pre budúcnosť, o ktorej si ty hovoril vo svojom príspevku. Vôbec ich nezaujíma budúcnosť našej krajiny a ľudí, ktorí tu žijú. A ten kontext, v ktorom prejednávame teraz túto, tento návrh zákona, tak to je ešte obzvlášť taká čerešnička na torte, naozaj že, to už mi príde také, že to už nemáte hanby?
33. schôdza NR SR - 6.deň - A. dopoludnia
Dátum: 2025-04-02
Poslanec: Plaváková, Lucia (PS)
Druh vystúpenia: Vystúpenie s faktickou poznámkou

28. Ďakujem veľmi pekne za slovo. Ako už odznelo v príspevku kolegyne Števulovej, tak považujeme za mimoriadne nevkusné, že súčasťou tohto návrhu je aj odškodnenie ľudí, ktorí boli nezodpovední a svojou nezodpovednosťou ohrozovali ľudí na zdraví a živote. A ja by som v tomto kontexte chcela aj požiadať o to, aby sa koalícia pri tomto návrhu vrátane ministra nezastrešovali verejným ochrancom práv, pretože pani profesorka Patakyová, ktorá vtedy bola verejnou ochrankyňou práv, nikdy určite nežiadala amnestiu pre ľudí, ktorí nezodpovedne porušovali nariadenia covidové. A to mi príde naozaj nevkusné takýmto spôsobom sa zaštiťovať ešte aj verejným ochrancom práv. Ale v tomto kontexte je aj teda zaujímavé, že tu sa odvolávate na verejného ochrancu práv, ale keď tu máme mimoriadnu správu, ktorá sa týka policajnej brutality a porušovania ľudských práv, tak ju nedokážete ani podporiť, jej zaradenie na prebiehajúcu schôdzu, takže toto pokrytectvo je v tomto kontexte tiež veľmi smutné.
33. schôdza NR SR - 6.deň - A. dopoludnia
Dátum: 2025-04-02
Poslanec: Plaváková, Lucia (PS)
Druh vystúpenia: Vystúpenie s faktickou poznámkou

25. Raši, Richard, predseda NR SR Ctené dámy poslankyne, vážení páni poslanci, budeme pokračovať v druhom čítaní o vládnom návrhu zákona o náprave krívd spôsobených fyzickým osobám v súvislosti s protipandemickými opatreniami a doplnení zákona Slovenskej národnej rady č. 372/1990 Zb. o priestupkoch v znení neskorších predpisov. Vládny návrh zákona má parlamentnú tlač 591, spoločná správa výborov má tlač 591A. Poprosím teda pána ministra vnútra, aby zaujal svoje miesto a pána spravodajcu takisto, aby zaujal svoje miesto a budeme pokračovať teda v rozprave písomnej, pani poslankyňa, ešte naskočiť musí... (rečníčke nefungoval mikrofón) ...dobre, čiže pani poslankyňa má zastavený čas, bude podávať pozmeňujúci návrh. Chcem sa spýtať techniky, či môže pani poslankyňa. Pani poslankyňa ešte sekundu, lebo iná tlač je nahodená a hneď vás zapnú.
33. schôdza NR SR - 4.deň - A. dopoludnia
Dátum: 2025-03-28
Poslanec: Plaváková, Lucia (PS)
Druh vystúpenia: Vystúpenie s faktickou poznámkou

208. Ďakujem vám veľmi pekne za slovo. No k tomuto nášmu návrhu príspevku adresného už v tomto pléne čo-to odznelo, keďže sme ho už predkladali. Ale robíme to teda znovu, lebo však aj samotná vláda v programovom vyhlásení sa zaviazala, že zadefinuje príspevok na bývanie ako samostatnú dávku pre širší okruh poberateľov. To som citovala. Ale teda zatiaľ sa nič nedeje a tie domácnosti teda by tú pomoc naozaj ocenili, a presne ako kolega Sabo zdôrazňoval, ide o adresnú pomoc, ktorá by nám pomohla aj v situácii, keď dochádza napríklad k nejakým výkyvom na energetických trhoch a podobne. Keď sa mení nejako situácia, ktorá nie je ovplyvnená aj s tými samotnými domácnosťami, pretože tým, že ako je tam nastavený ten vzorec, tak by potom do toho napríklad spadli nejaké iné domácnosti, keď dochádza k zvýšeniu nákladov. To znamená, že je to mechanizmus, ktorý je funkčný, funguje v mnohých krajinách. Naozaj to odporúčajú všetci, ktorí sa aj venujú bývaniu, a napríklad aj prevencii straty bývania, pretože je to dôležitý nástroj, ako zabezpečiť to, aby ľudia aj o bývanie neprichádzali, a účinný nástroj ako pomôcť adresne konkrétnym domácnostiam. A bola by som teda rada, keby sme sa už konečne pohli, pretože my už vlastne túto tému prinášame roky, a napriek tomu, teda že vláda sa k tomu zaviazala v programovom vyhlásení, tak ani to nikam neviedlo, pretože boli iné priority na stole. Nebudeme ich tu asi menovať. Ale teda bolo by fajn, keby už sme sa dopracovali aj k tomu, že začneme reálne prinášať riešenia, ktoré pomôžu konkrétnym ľuďom na Slovensku. Ďakujem veľmi pekne.